Document ID: 32014R1242

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1242/2014 ΤΗΣ ΕΠΙΤΡΟΠΉΣ
της 20ής Νοεμβρίου 2014
σχετικά με τη θέσπιση κανόνων, σύμφωνα με τον κανονισμό (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας και Αλιείας, όσον αφορά την παρουσίαση των σχετικών σωρευτικών δεδομένων για τις πράξεις
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου (1), και ιδίως το άρθρο 97 παράγραφος 2,
Κατόπιν διαβουλεύσεως με την επιτροπή του Ευρωπαϊκού Ταμείου Θάλασσας και Αλιείας,
Εκτιμώντας τα ακόλουθα:
(1)
Σύμφωνα με το άρθρο 97 παράγραφος 1 στοιχείο α) του κανονισμού (ΕΕ) αριθ. 508/2014, οι διαχειριστικές αρχές των κρατών μελών πρέπει να παρέχουν στην Επιτροπή τα σχετικά σωρευτικά δεδομένα για τις πράξεις που έχουν επιλεγεί για χρηματοδότηση έως το τέλος του προηγούμενου έτους, συμπεριλαμβανομένων των κύριων χαρακτηριστικών των δικαιούχων και των πράξεων.
(2)
Προκειμένου να διασφαλιστεί η συνοχή και η πληρότητα των σωρευτικών δεδομένων σχετικά με τις πράξεις που έχουν επιλεγεί για χρηματοδότηση, είναι αναγκαίο να προβλεφθούν κοινές τεχνικές προδιαγραφές και κανόνες για την παρουσίαση των εν λόγω σωρευτικών δεδομένων. Για τον σκοπό αυτό, είναι σκόπιμη η παραπομπή στη δομή της βάσης δεδομένων που προβλέπεται στο παράρτημα I του εκτελεστικού κανονισμού (ΕΕ) αριθ. 1243/2014 της Επιτροπής (2).
(3)
Προκειμένου να καταστεί δυνατή η άμεση εφαρμογή των μέτρων που προβλέπονται στον παρόντα κανονισμό, ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διαχειριστικές αρχές πρέπει να ακολουθούν τις τεχνικές προδιαγραφές και τους κανόνες για την παρουσίαση των σωρευτικών δεδομένων σχετικά με τις πράξεις που έχουν επιλεγεί για χρηματοδότηση, συμπεριλαμβανομένων των κύριων χαρακτηριστικών των δικαιούχων και των πράξεων, όπως προβλέπεται στο άρθρο 97 παράγραφος 1 στοιχείο α) του κανονισμού (ΕΕ) αριθ. 508/2014, σύμφωνα με τη μορφή και τους πίνακες που περιλαμβάνονται στα παραρτήματα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
Βρυξέλλες, 20 Νοεμβρίου 2014.

Labels: 5
7
8
6
12
15